***Հավելված N1***

***Հաստատված է ՀՀ քաղաքաշինության, տեխնիկական***

***և հրդեհային անվտանգության տեսչական մարմնի***

***ղեկավարի 2020թ. փետրվարի 5-ի N Կ2-Լ հրամանով***

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

Քաղաքաշինության, տեխնիկական և հրդեհային անվտանգության տեսչական մարմնի քաղաքաշինական գործունեության վերահսկողության

ՎԱՐՉՈՒԹՅԱՆ ՊԵՏ

|  |
| --- |
| **1․ Ընդհանուր դրույթներ** |
| **1.1. Պաշտոնի անվանումը, ծածկագիրը**  Քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) քաղաքաշինական գործունեության վերահսկողության վարչության (այսուհետ՝ Վարչություն) պետ (ծածկագիրը՝ 71-28.1.զ-Ղ3-1):  **1.2. Ենթակա և հաշվետու է**  Վարչության պետն անմիջական ենթակա և հաշվետու է Տեսչական մարմնի ղեկավարին:  **1.3. Ենթակա և հաշվետու պաշտոններ**  Վարչության պետին անմիջական ենթակա և հաշվետու են Վարչության բաժինների պետերը:  **1.4. Փոխարինող պաշտոնի կամ պաշտոնների անվանումները**  Վարչության պետի բացակայության դեպքում նրան փոխարինում է Վարչության Բաժինների պետերից մեկը:  **1.5. Աշխատավայրը**  Հայաստանի Հանրապետություն, ք. Երևան, Դավիթաշեն 4-րդ թաղ․, Ա․ Միկոյան 109/8։ |
| **2․ Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. ապահովում է ստուգումների իրականացնումը քաղաքաշինության բնագավառում՝ շինարարական աշխատանքներ իրականացնող սուբյեկտների գործունեությունը վերահսկելու, իրականացվող շինարարության որակը, քաղաքաշինական փաստաթղթերի՝ իրավական ակտերի և նորմատիվ-տեխնիկական պահանջներին դրանց համապատասխանությունն ապահովելու նպատակով. 2. ապահովում է քաղաքաշինության բնագավառում հայտնաբերված խախտումների վերացման ուղղությամբ Տեսչական մարմնի ղեկավարի տված պարտադիր կատարման հրահանգների, ցուցումների և դրանց իրականացման նկատմամբ հսկողության իրականացումը: 3. Հայաստանի Հանրապետության օրենսդրությամբ սահմանված դեպքերում վարչական տույժերի նշանակման առաջարկություններ է ներկայացնում Տեսչական մարմնի ղեկավարին. 4. ապահովում է ստուգումների և ուսումնասիրությունների արդյունքների վերաբերյալ համապատասխան տեղեկանքների, զեկուցագրերի ներկայացումը Տեսչական մարմնի ղեկավարին. 5. ապահովում է Տեսչական մարմնի տարածքային ստորաբաժանումների քաղաքաշինության բնագավառի շինարարության հանձնման-ընդունման հանձնաժողովների անդամ մասնագետների կողմից տրված եզրակացությունների ուսումնասիրությունը և արդյունքների մասին տեղեկանքի կամ զեկուցագրի ներկայացումը Տեսչական մարմնի ղեկավարին․ 6. ապահովում է Վարչություն մուտքագրված դիմում-բողոքների ուսումնասիրությունը և հետագա ընթացքը։   **Իրավունքները՝**   * համապատասխան մարմիններից և տարածքային բաժիններից պահանջել և ստանալ ստուգումներ անցկացնելու, ինչպես նաև՝ առաջարկություններ, տեղեկանքներ, հաշվետվություններ, միջնոր­դա­գրեր, զեկու­ցա­գրեր և այլ գրություններ պատրաստելու համար անհրաժեշտ փաստաթղթեր, հիմնավորումներ, մասնագիտական կարծիքներ. * վերահսկողական գործառույթների իրականացման ընթացքում ի հայտ եկած օրենսդրական խնդիրների մասով Տեսչական մարմնի ղեկավարին ներկայացնել առաջարկություններ իրավական ակտերում փոփոխություններ կատարելուվ երաբերյալ. * կազմակերպել հանդիպում-քննարկումներ Տեսչական մարմնի տարածքային ստորաբաժանումների` քաղաքաշինության բնագավառի մասնագետների, պետական մարմինների և մասնավոր հիմնարկների ներկայացուցիչների հետ:   **Պարտականությունները**՝   * ուսումնասիրել, վերլուծել և ստուգել   հանրապետական և տարածքային գործադիր մարմինների (Երևանի քաղաքապետարանի) ենթակայության կառույցներումու կազմակերպություններում, կառուցվող և շահագործվող շենքերում ու շինություններում ստուգումների իրականացման ընթացքը, որի ընթացքում ուսումնասիրվում են՝  ա. իրականացվող քաղաքաշինական գործունեության համապատասխանությունը քաղաքաշինական ծրագրային փաստաթղթերին, իսկ դրանց փոփոխության կամ բացակայության դեպքում՝ Հայաստանի Հանրապետության կառավարության կողմից սահմանած կարգերի պահանջներին,  բ. ճարտարապետահատակագծային առաջադրանքներ տալու համապատասխանությունը Հայաստանի Հանրապետության կառավարության որոշումներով սահմանված կարգերին,  գ, շենքերի և շինությունների նախագծերի մշակման, փորձաքննության, համաձայնեցման, հաստատման ու փոփոխման գործընթացի համապատասխանությունը Հայաստանի Հանրապետության կառավարության համապատասխան որոշման պահանջներին,  դ. շինարարության (քանդման) թույլտվության առկայությունը և տրման կարգի համապատասխանությունը Հայաստանի Հանրապետության կառավարության որոշումների պահանջներին,  ե. շինարարության ավարտական ակտերի ձևակերպումների համապատասխանությունը Հայաստանի Հանրապետության կառավարության որոշման պահանջներին․   * ուսումնասիրել ոլորտը կարգավորող իրավական ակտերը. * ստուգել Տեսչական մարմնի տարածքային ստորաբաժանումների քաղաքաշինության բնագավառի շինարարության հանձնման-ընդունման հանձնաժողովների անդամ մասնագետների կողմից տրված եզրակացությունների հիմնավորվածությունը և արժանահավատությունը․ * օրենքով սահմանված ժամկետներում և կարգով ապահովել Վարչություն մուտքագրված դիմում-բողոքների ուսումնասիրությունը և պատշաճ պատասխանի ներկայացումը: |
| **3․ Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ քաղաքաշինության բնագավառում չորս տարվա աշխատանքային ստաժ:  **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Որոշումների կայացում 3. Ծրագրերի կառավարում 4. Խնդրի լուծում 5. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Ժամանակի կառավարում 5. Ժողովների և խորհրդակցությունների կազմակերպում և վարում 6. Փաստաթղթերի նախապատրաստում |
| **4․ Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի մեկ ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորությունները**  Կայացնում է որոշումներ համապատասխան մարմնի մեկ ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն:  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և մարմինը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |